Document ID: 32000R2474

Uredba sveta (ES) 2474/2000
z dne 9. novembra 2000
o določitvi, na podlagi člena 1(7) Uredbe (EGS) 3030/93, seznama tekstilnih izdelkov in oblačil za vključitev v GATT 1994 dne 1. januarja 2002 in o spremembah Priloge X Uredbe (EGS) 3030/93 in Priloge II Uredbe (ES) 3285/94
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju člena 1(7) Uredbe Sveta (EGS) 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav [1],
ob upoštevanju predloga Komisije,
ob upoštevanju naslednjega:
(1) Evropska skupnost je sklenila Sporazum o ustanovitvi Svetovne trgovinske organizacije (v nadaljevanju WTO) [2], ki mu je priložen Sporazum o tekstilu in oblačilih (v nadaljevanju ATC).
(2) Na podlagi člena 2(8)(b) in (11) ATC je Skupnost po eni strani dolžna 1. januarja 2002 integrirati izdelke, ki so leta 1990 predstavljali najmanj 18 % celotne količine vseh leta 1990 v Skupnost uvoženih tekstilnih izdelkov in oblačil, ki jih zajema ATC, v običajna pravila in ureditve GATT in po drugi strani sporočiti seznam takšnih izdelkov Nadzornemu odboru za tekstil v sklopu WTO pred 1. januarjem 2001.
(3) Pri izbiri izdelkov, ki so predmet vključitve, je Svet upošteval številne dejavnike, vključno z občutljivostjo izdelka za industrijo Skupnosti in njegovimi regionalnimi elementi, zlasti v smislu gospodarske konkurenčnosti in zaposlitvenih možnosti, učinkovitostjo količinskih omejitev pri izdelku, sposobnostjo industrije Skupnosti, da nadaljuje proces prilagajanja na večjo konkurenčnost pri izdelkih, ki so trenutno predmet količinske omejitve za eno ali več držav dobaviteljic, željo po spodbujanju industrijske prilagoditve s sprejemljivo hitrostjo v 10-letnem prehodnem obdobju, vplivom na potrošnike, vplivom na tretje države in možnostjo poenostavitve uvoznega režima Skupnosti za tekstilne izdelke in oblačila.
(4) V povezavi s tem se je upoštevalo vloge, ki so jih poslale zainteresirane stranke kot odgovor na povabilo Komisije za predložitev tovrstnih vlog, objavljeno v Uradnem listu Evropskih Skupnosti [3].
(5) Seznam izdelkov v Prilogi X k Uredbi (EGS) 3030/93 je treba spremeniti, tako da se izloči izdelke, ki jih je treba integrirati dne 1. januarja 2002.
(6) Seznam tekstilnih izdelkov in oblačil, ki jih urejajo običajna pravila in ureditve GATT, vsebovan v Prilogi II k Uredbi Sveta (ES) št. 3285/94 z dne 22. decembra 1994 o skupnih pravilih za uvoz, ki razveljavlja Uredbo (ES) št. 518/94 [4], je treba spremeniti tako, da se od 1. januarja 2002 vključi tiste izdelke, ki jih je treba integrirati na podlagi običajnih pravil GATT-
SPREJEL NASLEDNJO UREDBO:
Člen 1
1. Izdelki, ki jih je treba integrirati na podlagi običajnih pravil GATT od 1. januarja 2002, so našteti v Prilogi I k tej uredbi.
2. Priloga X k Uredbi (EGS) 3030/93 se nadomesti z besedilom priloge v Prilogi II te uredbe, in sicer od 1. januarja 2002.
3. Priloga II k Uredbi (EGS) 3285/94 se nadomesti z besedilom priloge v Prilogi III te uredbe, in sicer od 1. januarja 2002.
Člen 2
Ta uredba začne veljati 20. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. novembra 2000

Labels: 1
3
5